CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/21082)
  + [Valencià](/va/acuerdo/21315)






Selector de idioma

Leer

* [Español](/es/acuerdo/21296)
* [Valencià](/va/acuerdo/21711)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022.[Butlletí Oficial Universitat d'Alacant](/ca/Publicacion)
============================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022.

Data d'aprovació
:   26/01/2022

Data de publicació
:   27/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/21300)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/21502)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/21134)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022.&url=https://www.boua.ua.es/va/acuerdo/21911)

**Títol:** CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 26 de gener de 2022

CONVOCATÒRIA DE BEQUES PER A SUFRAGAR DESPESES DE MATRÍCULA DE LES ASSIGNATURES FETES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÈMIC 2021-2022.

1 - OBJECTE D'AQUESTA CONVOCATÒRIA

L'objecte d'aquesta convocatòria és la concessió de beques destinades al pagament de les taxes acadèmiques de la matrícula de l'alumnat major de 50 anys inscrit en el programa de la Universitat Permanent de la Universitat d'Alacant en el curs acadèmic 2021/2022.

2 - CARACTERÍSTIQUES DE LA BECA

Les beques a què es refereix aquesta convocatòria consistiran a sufragar les despeses per taxes acadèmiques de la matrícula d'assignatures del curs 2021-22, per mitjà de la devolució a l'alumnat becari de l'import satisfet efectivament per aquest concepte. S'entendran excloses de l'import de la beca les exempcions i bonificacions del pagament de les esmentades taxes a què tinguera dret la persona beneficiaria.

Per poder optar a beca, l'alumnat haurà d'estar matriculat, almenys, en 2 assignatures del Programa Diploma Sènior i/o del Programa Integrat Sènior. La quantia de les ajudes serà la devolució de l'import de cada assignatura matriculat/da i sempre que estiguen avaluades com a Apta.

Aquesta beca, com és per a estudis no reglats, es troba subjecta al règim fiscal establit en la Llei 49/2002, de 23 de desembre, i té una retenció del 2% de l'IRPF (obligatorietat d'emplenar el Model 145 "Retencions sobre rendiments del treball").

Les ajudes es faran efectives, una vegada resolta la convocatòria i tancades les actes de les assignatures.

Es podrà declarar deserta la convocatòria si l'alumnat sol·licitant no compleix els requisits exigits.

3 - REQUISITS

Podran sol·licitar beca tot l'alumnat major de 50 anys matriculat en el programa Diploma Sènior i Programa Integrat Sènior de la Universitat Permanent de la Universitat d'Alacant durant el curs acadèmic 2021/22, tinga la nacionalitat que tinga.

Per a tenir dret a la beca les persones sol·licitants hauran de reunir les condicions següents:

* Estar matriculats, al menys de 2 assignatures en el Programa Diploma Sènior. No computen a aquest efecte les assignatures exemptes de bonificació de taxes acadèmiques, ajudes o convenis de col·laboració.
* Complir els requisits econòmics que s'estableixen en l'annex I d'aquesta convocatòria. No presentar els documents exigits serà motiu per a denegar la beca.
* Entregar la documentació en les dates establides a l'efecte

4 - TERMINI I LLOC DE PRESENTACIÓ DE SOL·LICITUDS

El termini d'inscripció s'inicia el dia 1 de febrer i finalitza el 2 de maig de 2022.

La documentació podrà presentar-se en qualsevol dels registres següents:

* Secretaria d'Alumnat - UPUA, Aulari III, mòdul 1, Campus de Sant Vicent del Raspeig
* Oficina  principal del Registre General de la Universitat d'Alacant (Campus de Sant Vicent del Raspeig) i en la seua oficina auxiliar de la Seu d'Alacant (Av. Ramón y Cajal nº 4)
* Online mitjançant UACloud /e-administració / instància genèrica
* En qualsevol altre que establisquen les disposicions vigents

5 - IMPRESOS DE SOL·LICITUD I DOCUMENTACIÓ QUE CAL PRESENTAR

IMPRÈS DE SOL·LICITUD

L'alumnat interessat ha de presentar la sol·licitud de beca amb els impresos corresponents, que aniran acompanyats dels documents (originals i fotocòpies per confrontar) establerts en aquesta convocatòria.

Els impresos de sol·licitud es poden trobar en: <https://web.ua.es/va/upua/secretaria/documentacio.html>

DOCUMENTACIÓ QUE CAL PRESENTAR

1 - S'haurà d'aportar la documentació següent, abans el 2 de maig de 2022:

- Imprès de sol·licitud emplenat.

- Certificat d'empadronament de totes les persones inscrites en la mateixa fulla padronal (si l'interessat es l'única persona inscrita, haurà de constar específicament "No figurando nadie más inscrito en la misma hoja padronal").

- Si van presentar la declaració del IRPF: original i fotocòpia -per a confrontar- de la declaració de tots els membres computables inscrits en el mateix full padronal.

- Si no van presentar declaració del IRPF però en van sol·licitar la devolució: el document remés amb la devolució per l'Agència Tributària, corresponent a cada un dels membres computables inscrits en el mateix full padronal.

- Si no van presentar declaració del IRPF ni van sol·licitar devolució: el certificat de l'Agència Tributària de no haver presentat declaració i el full de dades econòmiques de la sol·licitud de beca emplenat, amb els documents justificatius corresponents.

2 - Després de la publicació en pàgina web de la Universitat Permanent de la "Resolució definitiva d'alumnes/as becats/as", s'estableix un termini de 10 dies, comptats a partir de l'endemà d'aquesta publicació, per a la presentació de la següent documentació:

-     Model 145 "Retencions sobre rendiments del treball"

-     Fitxer de Terceres Dades Bancàries

El no lliurament d'aquesta documentació, en termini i correctament emplenada, suposarà la desestimació de la sol·licitud de beca.

Així mateix, la Comissió podrà requerir els documents complementaris que s'estimen precisos per a un adequat coneixement de les circumstàncies peculiars de cada cas, a l'efecte de garantir la correcta inversió dels recursos pressupostaris destinats a aquestes ajudes. com pot ser, fotocòpia del DNI, NIE o Passaport de l'alumne/a interessat/a (en el cas que el que obra en poder de l'administració estiguera caducat).

6 - ADMISSIÓ

Una vegada expirat el termini de presentació de sol·licituds de beques es dictarà, per la Comissió de Beques, resolució que contindrà la relació provisional dels sol·licitants admesos i exclosos, que es publicarà en la pàgina web de la Universitat Permanent <http://web.ua.es/va/upua/secretaria/documentacio.html> en la qual constarà els cognoms, nom, DNI i motius d'exclusió.

Els sol·licitants exclosos podran, en el termini de 10 dies hàbils, comptats a partir de l'endemà de publicar-se la llista provisional, esmenar el defecte que n'haja motivat l'exclusió o presentar les al·legacions que consideren oportunes.

Una vegada conclòs aquest termini, esmenats els defectes si escau, i vistes les al·legacions que corresponguin, es dictarà una resolució que contindrà la relació definitiva dels sol·licitants admesos i exclosos i que es publicarà en la pàgina web de la Universitat Permanent <http://web.ua.es/va/upua/secretaria/documentacio.html>

7 - COMISSIÓ BAREMADORA

La Comissió nomenada a l'efecte estarà constituïda per:

Vicerector d'Estudis, Qualitat i Llengües - President

Directora de la Universitat Permanent - Secretària

Coordinador Acadèmic de la Universitat Permanent

Gestora Cap de la Universitat Permanent

El Vicerectorat d'Estudis, Qualitat i Llengües i la Universitat Permanent promouran la màxima difusió d'aquesta convocatòria. També hauran de facilitar la informació necessària a l'alumnat interessat.

Es considerarà d'aplicació complementària i supletòria la normativa vigent que regula la convocatòria per a l'exempció en el pagament de matrícula per a tot l'alumnat de la Universitat d'Alacant, durant el curs 2021-2022.

8 - RESOL·LUCIÓ

La resolució d'aquesta convocatòria es comunicarà a partir de la finalització del programa acadèmic de la UPUA per al curs 2021/2022, i una vegada tancades les actes de tots els cursos impartits durant aquest.

Es dictarà resolució que contindrà la relació provisional del alumnat becari i exclòs sobre la base de les sol·licituds i la documentació presentada per l'alumnat.

9 -  MARC PRESUPUESTARI

La dotació per a aquesta convocatòria és de 5.000€ i es troba consignada en el pressupost de la Universitat Permanent de la Universitat d'Alacant, concretament en l'orgànica 70904B0001. L'execució d'aquesta dotació està supeditada a la disponibilitat de liquiditat de la UA.

La concessió de cada ajuda s'ajustarà al que es disposa en la Llei 38/2003, de 17 de novembre, general de subvencions; a les regulacions, requisits i termes establits per les normes de funcionament intern de la UA i al que aquesta convocatòria estableix.

10 -  JUSTIFICACIÓ DE PERSONESBENEFICIÀRIES

La justificació de la destinació de l'ajuda al compliment de la seua finalitat, serà prèvia a la concessió, mitjançant la comprovació dels requisits exigits per a l'adjudicació

11 -  NOTIFICACION

Atenent el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en la pàgina web <http://web.ua.es/va/upua/secretaria/documentacio.html>, que produirà els mateixos efectes que la notificació a les persones interessades.

12 -  PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica

<https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç:

<https://seuelectronica.ua.es/va/privacidad.html>

13 -  RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Sant Vicent del Raspeig, 26 de gener de 2022

La Rectora,

P.D. de signatura el Vicerector d'Estudis, Qualitat i Llengües

(resolució rectoral de 22 de desembre de 2020)

Francisco J. Torres Alfosea

Annex I. BAREM

PER A TENIR DRET A LA BECA, LA RENDA FAMILIAR NO HA DE SUPERAR ELS LLINDARS ESTABLITS A L'EFECTE PER LA RESOLUCIÓ (Resolució de 28 de juliol de 2021,  de la Secretaria d'Estat d'Educació, per la qual es convoquen beques de caràcter general para el curs acadèmic 2021/2022, per a estudiants que cursen estudis postobligatoris.

Renda

1 - Per a tenir dret a la beca, els llindars de renda familiar no superables seran els següents:

|  |  |
| --- | --- |
| Famílies d'1 membre: | 14.112 euros |
| Famílies de 2 miembres: | 24.089 euros |
| Famílias de 3 membres: | 32.697 euros |
| Famílies de 4 membres: | 38.831 euros |
| Famílies de 5 membres: | 43.402 euros |
| Famílies de 6 membres: | 46.853 euros |
| Famílies de 7 membres: | 50.267 euros |
| Famílies de 8 membres: | 53.665 euros |

A partir del vuitè membre, s'afegiran 3.391 euros per cada nou membre computable.

2 - La renda familiar, als efectes d'aquesta ordre, s'obtindrà sumant les rendes de l'exercici 2020 de cada un dels membres computables de la família que obtinguen ingressos de qualsevol naturalesa, calculades segons s'indica en els paràgrafs següents, de conformitat amb la normativa reguladora de l'impost sobre la renda de les persones físiques. En tot cas, se n'exclouran els saldos nets negatius de guanys i pèrdues patrimonials corresponents a exercicis anteriors.

Per a determinar la renda dels membres computables que hagen presentat declaració o sol·licitud de devolució per impost sobre la renda de les persones físiques se sumaran la part general i especial de la renda del període impositiu. D'aquesta suma es restarà la deducció per rendiments del treball que preveu l'article 17 de la Llei 35/2006 de 28 de novembre de IRPF. D'aquest resultat es restarà la quota resultant de l'autoliquidació.

Per a determinar la renda dels membres computables que obtinguen ingressos propis, i que no es troben compresos en els supòsits indicats en l'apartat anterior, se sumaran la part general i especial de la renda del període impositiu. D'aquesta suma es restarà la deducció per rendiments del treball que preveu l'article 17 de la Llei 35/2006 de 28 de novembre de IRPF. Del resultat obtingut es restaran els pagaments a compte efectuats.

3 - Seran aplicables per al càlcul de la renda familiar, a més el que estableixen els articles 15 i 16 de la Resolució de 28 de juliol de 2021, de la Secretaria d'Estat d'Educació, pel que es convoquen beques de caràcter general, per al curs 2021/2022, per a estudiants que cursen estudis postobligatoris.

4 - Es denegarà la sol·licitud de beca per raó del patrimoni del conjunt de membres computables de la família, qualsevol que siga la renda familiar disponible que poguera resultar del còmput dels ingressos anuals d'aquesta, d'acord amb el que es disposa en les regles contingudes en l'RD 471/2021, de 29 de juny, pel qual s'estableixen els llindars de renda i patrimoni familiar i les quanties de les beques i ajudes a l'estudi per al curs 2021-22, i es modifica parcialment l'RD 1721/2007, de 21 de desembre, pel qual s'estableix el règim de les beques i ajudes a l'estudi personalitzades.

5 - La presentació de la sol·licitud de beca implicarà l'autorització a la Universitat Permanent de la Universitat d'Alacant per a obtenir les dades necessàries per a determinar la renda i el patrimoni, a efectes de beca, a través de les corresponents Administracions Tributàries.





[Carretera Sant Vicent del Raspeig s/n  
03586 Sant Vicent del Raspeig - Alacant  
 Tel. 19 533 2995 - Fax 74 184 0714](https://www.google.es/maps/@66.412639,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12441&trk=tyah&trkInfo=tarId%7W0469362629841%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)